Μεσούτ Εζίλ

Ο Μεσούτ Εζίλ (, , γερμανική προφορά και τονισμός: Μέζουτ Έζιλ , 15 Οκτωβρίου 1988) είναι Γερμανός πρώην ποδοσφαιριστής τουρκικής καταγωγής. Αγωνιζόταν ως μέσος και ήταν μέλος της Εθνικής Γερμανίας από το 2009 ως το 2018 κατακτώντας το Παγκόσμιο Κύπελλο του 2014 αποτελώντας βασικό της στέλεχος.  

Υπήρξε ποδοσφαιριστής της Σάλκε στην οποία αγωνίστηκε για δύο χρόνια (2006-2008). Ακολούθησε η Βέρντερ Βρέμης (2008-2010), με την οποία αγωνίστηκε 71 φορές, πετυχαίνοντας 13 γκολ. Το καλοκαίρι του 2010 πήρε μεταγραφή για τη Ρεάλ Μαδρίτης έναντι 15 εκατομμυρίων ευρώ. Το καλοκαίρι του 2013, την τελευταία ημέρα των μεταγραφών, έφυγε για την Άρσεναλ.

 Καριέρα 
 Γκελζενκίρχεν 
Ο Εζίλ γεννήθηκε στο Γκελζενκίρχεν στις 15 Οκτωβρίου του 1988. Έκανε τα πρώτα του βήματα παίζοντας σε διάφορες ομάδες της γενέτειρας του και αργότερα μεταπήδησε στην Ροτ Βάις Έσσεν.

 Σάλκε 
Το 2005 έκανε το πρώτο του μεγάλο βήμα ξεκινώντας από τους μικρούς της Σάλκε, όπου ήταν μέσος φορώντας τη φανέλα με το νούμερο 17. Αργότερα ξεκίνησε να παίζει ως δεκάρι και επιθετικός μέσος στην πρώτη ομάδα, όπου έκανε το ντεμπούτο σε ηλικία μόλις 17 ετών τον Αύγουστο εναντίον της Άιντραχτ Φραγκφούρτης και χαρακτηρίστηκε από πολλούς ανερχόμενο αστέρι. Το κλίμα στην συνέχεια χάλασε διότι προσδοκούσε να παίζει περισσότερο, έτσι η Σάλκε συμφώνησε τον Ιανουάριο του 2008 την παραχώρηση του παίχτη στη Βέρντερ Βρέμης.

 Βέρντερ Βρέμης  
Στις 31 Ιανουαρίου μετακινήθηκε στη Βέρντερ Βρέμης έναντι 4,3 εκατομμυρίων ευρώ, υπογράφοντας συμβόλαιο με τη γερμανική ομάδα έως τις 30 Ιουνίου του 2011.

 Ρεάλ Μαδρίτης 
Μετά τις εξαιρετικές εμφανίσεις στο Παγκόσμιο Κύπελλο Ποδοσφαίρου 2010 ο Εζίλ αποτελούσε αναμφίβολα ένα από τα σπουδαιότερα ταλέντα της Ευρώπης εκείνη την εποχή. Οι κόποι του τελικά ανταμείφθηκαν όταν η Ρεάλ Μαδρίτης τον απέκτησε στις 17 Αυγούστου 2010. Με τους «μερέγχες» ακολούθησαν τρεις εξαιρετικές σεζόν με τον Εζίλ να σημειώνει πάνω από 60 ασίστ στο διάστημα αυτό. Κατέκτησε το κύπελλο Ισπανίας στην πρώτη του σεζόν με την ομάδα και το πρωτάθλημα Ισπανίας (Πριμέρα Ντιβισιόν) την αμέσως επόμενη χρονιά.

Φενέρμπαχτσε

Τον Ιανουάριο 2021 και μετά από πολύμηνες διαπραγματεύσεις, Ο Εζίλ αφέθηκε ελεύθερος από την Άρσεναλ και ύστερα υπέγραψε τριετές συμβόλαιο με την τουρκική Φενέρμπαχτσε, την ομάδα που υποστήριζε από την παιδική του ηλικία. Παρέμενε όμως μόνο ένα χρόνο και στις 22 Μαρτίου 2023 και σε ηλικία 34 ετών ανακοίνωσε ότι αποχωρεί από την ενεργό δράση.

 Εθνική Γερμανίας 
Ο Εζίλ άρχισε να αγωνίζεται με τα χρώματα της Εθνικής Γερμανίας (ποδόσφαιρο ανδρών) το 2009. Έκτοτε συμμετείχε ενεργά σε όλες τις Ευρωπαϊκές/Παγκόσμιες Διοργανώσεις που έλαβε μέρος η Εθνική. Ήταν τρίτος στο Παγκόσμιο Κύπελλο Ποδοσφαίρου 2010 και αποκορύφωμα στην εθνική καριέρα του αποτέλεσε η κατάκτηση του Παγκοσμίου Κυπέλλου Ποδοσφαίρου 2014, όπου αποτέλεσε έναν από τους καλύτερους παίκτες της εθνικής. Ωστόσο, μετά τον αποκλεισμό σοκ της Γερμανίας από την φάση των ομίλων στο Παγκόσμιο Κύπελλο Ποδοσφαίρου 2018 παραιτήθηκε από την Εθνική μετά τις ρατσιστικές επιθέσεις σχετικά με την τουρκική καταγωγή του που δέχθηκε λόγω της χαμηλής απόδοσής του στην διοργάνωση. Αγωνίστηκε συνολικά 92 φορές με την εθνική ομάδα, σημειώνοντας 23 γκολ, ενώ παρείχε και 40 ασίστ (ανεπίσημα στοιχεία), πρώτος στην ιστορία της Γερμανίας μέχρι το 2024 και συνολικά περίπου 250.

 Στατιστικά 
ΟμάδαΣεζόνΠρωτάθλημαΚύπελλοΕυρώπηΣύνολοΣυμΓκολΑσσιστΣυμΓκολΑσσιστΣυμΓκολΑσσιστΣυμΓκολΑσσιστΦΚ Σάλκε 042006–07190110010021012007–0811041104001614 Σύνολο30052105003715Βέρντερ Βρέμης2007–08121100020014112008–09283125211407475202009–103191250210274411212010–11—101—101 Σύνολο7113251124262141061543Ρεάλ Μαδρίτης2010–113661763211165310252011–1235417714101352724 Σύνολο711034134621291051749 Σύνολο καριέρας172236426710524232483397

 Τίτλοι 
 Σύλλογοι 
  Βέρντερ Βρέμης
 Κύπελλο Γερμανίας: 2008-2009

  Ρεάλ Μαδρίτης
 Κύπελλο Ισπανίας: 2010-2011
 Πριμέρα Ντιβιζιόν: 2011-2012

  Άρσεναλ
 Κύπελλο Αγγλίας: 2013-14 , 2014-15, 2016-17
 Κομιούνιτι Σιλντ: 2015

 Εθνική Γερμανίας 
 Παγκόσμιο Κύπελλο: 2014 

 Παγκόσμιο Κύπελλο: Χάλκινο το 2010

Παραπομπές

 Εξωτερικοί σύνδεσμοι 



 Arsenal official profile
 Profile at Premier League 
 Mesut Özil at kicker.de 

 ESPN Profile 
 BDFutbol profile
 2010 FIFA World Cup profile 



Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ροτ-Βάις Έσσεν
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Γερμανοί τουρκικής καταγωγής
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA